CELEX: 52011XX0217(01)
Language: sl
Date: 2010-12-20 00:00:00
Title: Sklep št. 889 z dne 20. decembra 2010 o začetku postopka za izdajo dovoljenja za iskanje in raziskovanje nahajališč nafte in plina, podzemnih naravnih virov, kot sta opredeljena v členu 2(1)(3) Zakona o podzemnih naravnih virih, na „območju 5 Byala“ v provincah Ruse, Targovishte in Veliko Tarnovo ter o razglasitvi, da bodo dovoljenja izdana na podlagi odprtega postopka zbiranja ponudb

17.2.2011   
            
            
               SL
            
            
               Uradni list Evropske unije
            
            
               C 50/14
            
         SKLEP št. 889
   z dne 20. decembra 2010
   o začetku postopka za izdajo dovoljenja za iskanje in raziskovanje nahajališč nafte in plina, podzemnih naravnih virov, kot sta opredeljena v členu 2(1)(3) Zakona o podzemnih naravnih virih, na „območju 5 Byala“ v provincah Ruse, Targovishte in Veliko Tarnovo ter o razglasitvi, da bodo dovoljenja izdana na podlagi odprtega postopka zbiranja ponudb
   2011/C 50/08
   REPUBLIKA BOLGARIJA
   SVET MINISTROV
   V skladu z drugim pododstavkom člena 5, členom 42(1)(1) in členom 44(3) Zakona o podzemnih naravnih virih v povezavi s členom 4(2)(16) in oddelkom 1(24a) Zakona o energiji je
   SVET MINISTROV SKLENIL:
   
               1.
            
            
               Začne se postopek za izdajo dovoljenja za iskanje in raziskovanje nahajališč nafte in zemeljskega plina na „območju 5 Byala“ v provincah Ruse, Targovishte in Veliko Tarnovo, s površino 2 042 km2 in določenega s koordinatami od 1 do 4, kot so opredeljene v Prilogi.
            
         
               2.
            
            
               Dovoljenje iz točke 1 se izda na podlagi odprtega postopka zbiranja ponudb.
            
         
               3.
            
            
               Dovoljenje za iskanje in raziskovanje traja pet let od dne, ko začne veljati pogodba o iskanju in raziskovanju, s pravico podaljšanja trajanja na podlagi člena 31(3) Zakona o podzemnih naravnih virih.
            
         
               4.
            
            
               Rok za nakup razpisne dokumentacije je do 17.00 120. dne po objavi tega sklepa v Uradnem listu Evropske unije.
            
         
               5.
            
            
               Rok za oddajo prijav za sodelovanje v odprtem postopku zbiranja ponudb je do 17.00 130. dne po objavi tega sklepa v Uradnem listu Evropske unije.
            
         
               6.
            
            
               Rok za oddajo ponudb v skladu z razpisno dokumentacijo je do 17.00 144. dne po objavi tega sklepa v Uradnem listu Evropske unije.
            
         
               7.
            
            
               Ponudniki ne bodo prisotni pri obravnavi ponudb.
            
         
               8.
            
            
               Cena razpisne dokumentacije je 15 000 BGN. Razpisna dokumentacija se v roku, določenem v točki 4, kupi v sobi 813 v prostorih Ministrstva za gospodarstvo, energijo in turizem na naslovu: ul. Triaditsa 8, Sofija.
            
         
               9.
            
            
               Kandidati, ki želijo sodelovati v odprtem postopku zbiranja ponudb, morajo izpolnjevati zahteve iz člena 23(1) Zakona o podzemnih naravnih virih.
            
         
               10.
            
            
               Ponudbe se ocenijo na podlagi predlaganega delovnega programa, sredstev, namenjenih varstvu okolja, bonusom, usposabljanju ter upravljavskih in finančnih zmogljivosti, kot je navedeno v razpisni dokumentaciji.
            
         
               11.
            
            
               Polog za sodelovanje v odprtem postopku zbiranja ponudb znaša 20 000 BGN in se v roku, določenem v točki 5, nakaže na bančni račun Ministrstva za gospodarstvo, energijo in turizem, ki je naveden v razpisni dokumentaciji.
            
         
               12.
            
            
               Kandidatom, ki niso sprejeti v odprti postopek zbiranja ponudb, se polog povrne v 14 dneh po prejemu obvestila, da niso bili sprejeti.
            
         
               13.
            
            
               Polog uspešnega ponudnika se povrne po podpisu pogodbe, pologi drugih ponudnikov pa se povrnejo v 14 dneh po objavi sklepa Sveta ministrov o izdaji dovoljenja za iskanje in raziskovanje v Uradnem listu.
            
         
               14.
            
            
               Prijave za sodelovanje v odprtem postopku zbiranja ponudb in ponudbe na podlagi odprtega postopka zbiranja ponudb se v skladu z zahtevami iz člena 46 Zakona o podzemnih naravnih virih v bolgarščini pošljejo Ministrstvu za gospodarstvo, energijo in turizem na naslov: ul. Triaditsa 8, Sofija.
            
         
               15.
            
            
               Ponudbe morajo ustrezati zahtevam in pogojem iz razpisne dokumentacije.
            
         
               16.
            
            
               Odprti postopek zbiranja ponudb se izvede tudi, če je sprejet samo en kandidat.
            
         
               17.
            
            
               Raziskovanje rudnin bo izvedeno po oceni ustreznih pristojnih organov o skladnosti letnih delovnih načrtov za iskanje in raziskovanje.
            
         
               18.
            
            
               Minister za gospodarstvo, energijo in turizem je pooblaščen, da:
               
                           18.1
                        
                        
                           ta sklep pošlje v objavo v Uradnem listu Evropske unije ter v Uradnem listu in na spletni strani Sveta ministrov;
                        
                     
                           18.2
                        
                        
                           organizira in vodi postopek zbiranja ponudb.
                        
                     
         
               19.
            
            
               Pritožbe zoper ta sklep se lahko v 14 dneh po objavi sklepa v Uradnem listu Evropske unije vložijo na Vrhovno upravno sodišče.
            
         
      
         
            za Predsednika Vlade
         
         Tsvetan TSVETANOV
      
      
         
            Generalni sekretar Sveta ministrov
         
         Rosen ZHELYAZKOV
      
      
         
            Generalni sekretar Ministrstva za gospodarstvo, energijo in turizem
         
         Vladimir TUDZHAROV
      
      
         
            za Direktorja direktorata za pravne zadeve Ministrstva za gospodarstvo, energijo in turizem
         
         Ilona STOYKOVA
      
   
   
      PRILOGA
      
         na katero se nanaša točka 1 Sklepa št. 889 z dne 20. decembra 2010
      
      
         SEZNAM KOORDINAT
      
      Koordinatni sistem WGS 84
      
                  št.
               
               
                  Zemljepisna dolžina
               
               
                  Zemljepisna širina
               
            
                  1
               
               
                  25,4671
               
               
                  43,6372
               
            
                  Državna meja
               
            
                  2
               
               
                  26,0000
               
               
                  43,8827
               
            
                  3
               
               
                  26,0000
               
               
                  43,2964
               
            
                  4
               
               
                  25,4759
               
               
                  43,2918
               
            
                   
               
               
                   
               
               
                   
               
            
                  Skupno območje – S = 2 042 km2